paragraph_text: Pokrenut je 2006. godine u Nakladi Ogranka Matice Hrvatske u Mostaru. Ime je posuđeno od Hercegovačke franjevačke provincije koja je prije i za vrijeme II. svjetskog rata imala ediciju pod nazivom - Savremena pitanja), s podnaslovom - Časopis za prosvjetu i kulturu.	Razlozi: U BiH nije bilo časopisa u koji bi se tematski i izravno obrađivala pitanja prosvjete i kulture sa stručnog i promidžbenog aspekta.	Namjena: Časopis je namijenjen znanstvenoj, stručnoj, kulturalnoj, prosvjetnoj i inoj javnosti u BiH, primarno Hrvatskoj, ali i ostaloj, sa svrhom promidžbe znanosti, prosvjetne djelatnosti i kulture uopće. Ciljana skupina čitatelja su uposlenici u prosvjetnim i kulturalnim ustanovama.